SMTยังเปิดทำงานปกติ
สตาร์ส ไมโครอิเล็กทรอกนิกส์ยังเปิดดำเนินการผลิตตามปกติ มั่นใจนิคมอุตสาหกรรมบางปะอินป้องกันน้ำได้
10 ต.ค. 2554

สตาร์ส ไมโครอิเล็กทรอกนิกส์ยังเปิดดำเนินการผลิตตามปกติ มั่นใจนิคมอุตสาหกรรมบางปะอินป้องกันน้ำได้
นายพลศักดิ์ เลิศพุฒิภิญโญ  ประธานเจ้าหน้าที่บริหาร  บริษัท สตาร์ส ไมโครอิเล็กทรอนิกส์ (ประเทศไทย)  (SMT)  เปิดเผยว่า บริษัทฯยังคงดำเนินการผลิตตามปกติ  อย่างไรก็ตาม บริษัทฯก็ได้ดำเนินมาตรการเสริมโดยการวางกระสอบทรายกั้นน้ำและจัดเตรียมเครื่องสูบน้ำเพื่อป้องกันเพิ่มเติมจากมาตรการที่ทางนิคมอุตสาหกรรมบางปะอินได้ดำเนินการซึ่งบริษัทฯมีความมั่นใจว่าถ้าหากน้ำท่วมในบริเวณนิคมอุตสาหกรรมบางปะอินอาคารที่ทำการและโรงงานจะไม่ได้รับความเสียหาย
ทั้งนี้สำนักงานและโรงงานตั้งอยู่บริเวณนิคมอุตสาหกรรมบางปะอิน อำเภอบางปะอิน จังหวัดพระนครศรีอยุธยา โดยที่ในขณะนี้ บริเวณภาคกลางและจังหวัดพระนครศรีอยุธยาโดยรอบได้รับผลกระทบจากการไหลของน้ำและประสบกับภาวะน้ำท่วมในหลายพื้นที่นิคมอุตสาหกรรมบางปะอินตั้งอยู่ในเขตที่ไม่ได้รับผลกระทบจากการไหลของน้ำโดยตรง แต่ทางการนิคมอุตสาหกรรมบางปะอินก็ได้ดำเนินมาตรการต่างๆเพื่อป้องกันน้ำท่วมไม่ให้ทะลักเข้ามาภายในบริเวณนิคมอุตสาหกรรมบางปะอินเพื่อรองรับกรณีที่น้ำได้ท่วมบริเวณโดยรอบ